डाकोटा काई

**चेरी क्राउली** (, जन्म; सन् १९८८ मे ६) न्युजिल्यान्डकी एक व्यवसायीक महिला कुस्ती खेलाडी हुन्। उनी हाल स्वतन्त्र सर्किटमा **चार्ली**को नामले कुस्ती खेल्दै आएकी छिन्। यसअघि उनले डब्ल्युडब्ल्युई, प्रो रेस्लिङ, सिमर विमेन एथलेटिक्स, साइन रेस्लिङ र प्रो रेस्लिङ एलायन्समा जस्ता कुस्ती पदोन्नतिहरूमा काम गरिसकेकी छन्।

## व्यवसायीक कुस्ती कार्यकाल 
### न्युजिल्यान्ड र अस्ट्रेलियाका स्वतन्त्र पदोन्नतिहरूमा  (सन् २००७–२०१६) 
इभीले सन् २००७ डिसेम्बरमा न्युजिल्यान्डको अकल्याण्ड स्थित इम्प्याक्ट प्रो रेस्लिङ मार्फत व्यवसायीक कुस्ती कार्यकालको सुरुवात गरेकी थिइन्। 
सन् २०११ सेप्टेम्बरमा उनले अस्ट्रेलियाको सिड्नी स्थित प्रो रेस्लिङ एलायन्स नामक एक कुस्ती पदोन्नतिमा पनि कुस्ती खेल्न सुरु गरेकी थिइन् जहाँ उनले उक्त पदोन्नतिको वार्सिक पिडब्ल्यूडब्ल्यूएमा केइलशि स्केटरलाई पराजित गर्न सफल भएकी थिइन्। सन् २०१२ को अगष्टमा उनले महिला उपाधिका लागिको खेलमा ब्रिट्ने र मेगन फक्सलाई पराजित गर्दै इम्प्याक्ट रेस्लिङ एनजेट महिला विजेता बन्न सफल भएकी थिइन्। 

त्यसको एक हप्ता पश्चात् उनले जेसी म्याक्केलाई फाइनलमा हराउँदै अन्तरिम पिडब्ल्यूडब्ल्यूए विजेता बन्न सफल भएकी थिइन्। सन् २०१३ को डिसेम्बरमा इभीले आइपिडब्ल्यू महिला उपाधि पनि हात पार्न सफल भएकी थिइन्। इभीले सन् २०१४ मा जापान स्थित कुस्तीमा केही पदोन्नति संस्थाहरूमा पनि कुस्ती खेल्न सुरु गरेकी थिइन्। इभी र म्याडिसन इगल्सको जोडीको पछि ग्लोबल ग्रिन ग्याङस्टारसँगको (केइली स्केटर र टोमोका नाकागावा) खेल जारी गरिएक‍ थियो जहाँ इभी र इगल्सको टोली पराजित भएको थियो।

### अमेरिकी स्वतन्त्र पदोन्नतिहरूमा (सन् २०१३–२०१६) 
इभीले सन् २०१३ अप्रिल ६ का दिन एक अमेरिकी कुस्ती पदोन्नति संस्था अल-फिमेल अमेरिकन सिमर विमेन एथलेटिक्सको ५३औँ संस्करणमा अमेरिकी कुस्ती क्षेत्रमा पर्दापण गरेकी थिइन् जहाँ पाँच महिला बीचको खेलमा क्रिस्टिना भान इरीसँग पराजित भएकी थिइन् भने उक्त खेलमा यु यामागाटा, कालामिटी र रिहा ओ राइली पनि समावेश थिए। उक्त पदोन्नति अन्तर्गतको ५४औँ संस्करणमा उनले पहिलो जित किम्बर लिको विरुद्धमा हात पार्न सफल भएकी थिइन् भने उक्त खेलको अर्को दिन भने उनी मे इमसँग ५६औँ संस्करणमा पराजित भएकी थिइन्। अप्रिल २०१४ मा आयोजित सिमर विमेन एथलेटिक्सको ६२औँ संस्करणमा उनी हिकारू सिदासँग पराजित भएकी थिइन्। सिमर विमेन एथलेटिक्सको ६३ र ५४औँ संस्करणमा उनले लगातार रिया ओ राइली र म्याथ्युजलाई हराउन सफल भएकी थिइन्।

१९ अप्रिल २०१३ का दिन इभीले कुस्तीको अर्को पदोन्नति साइन रेस्लिङको नवौँ संस्करणमा उक्त पदोन्नतिमा पर्दापण गरेकी थिइन् तर उनले उक्त पदोन्नतिका लागि खेलेको पहिलो खेल मार्सिडेज मार्टिनेजसँग पराजित भएकी थिइन्। २० अप्रिल २०१४ का दिन आयोजित साइने रेस्लिङको १८औँ संस्करणमा उनी र स्केटरको जोडी तात्कालिक साइन रेस्लिङ महिला विजेता द लुचा सिस्टर्ससँग (लिभा बेट्स र मे यिम) पराजित हुन पुगेका थिए।

### वर्ल्ड वन्डर रिङ स्टार्डम (सन् २०१५–२०१६) 
सन् २०१५ डिसेम्बर ६ का दिन इभीले जापानी वर्ल्ड वन्डर रिङ र्टार्डममा पर्दापण गरेकी थिइन्। उक्त पदोन्नतिका लागि उनले खेलको पहिलो खेलमानै उनले खाली रहेको आर्टिस्ट अफ स्टार्डम उपाधि हिरियो माटसुमोटो र केइली स्केटरको साथमा जित्न सफल भएकी थिइन्। उनीहरूले पछि उक्त उपाधि २८ फेब्रुअरी २०१६ का दिन लो सिराई, काइरी होजो र मेयु इतवानीसँगको खेलमा गुमाएका थिए।

### डब्ल्युडब्ल्युई 
#### मे योङ क्लासिक (सन् २०१५–२०१७)
क्राउलीले सन् २०१५ अक्टोबर १४ का दिन आफ्नो रिङ नाम इभी राख्दै डब्ल्युडब्ल्युईको विकासशील क्षेत्र एनएक्सटीमा पर्दापण गरेकी थिइन् जहाँ उनको पहिलो खेल नाया ज्याक विरुद्ध भएको थियो जुन खेलमा उनी पराजित भएकी थिइन्। १५ डिसेम्बर २०१६ का दिन क्राउलीले डब्ल्युडब्ल्युईसँगको आबद्ध पत्रमा हस्ताक्षर गर्दै आउँदै गरेको मे योङ क्लासिकको पहिलो संस्करणरमा भाग लिएकी थिइन् जहाँ उनको रिङ नाम इभीबाट डाकोटा काईमा परिवर्तन गरिएको थियो। काई मे योङ क्लासिकको पहिलो संस्करणमा १३ जुलाईमा पहिलो खेल खेलेकी थिइन् जहाँ उनले उक्त प्रतियोगिताको पहिलो चरणमा भारतकी कुस्ती खेलाडी कविता देवि र दोस्रो चरणमा अस्ट्रेलियाकी रिया रिप्लीलाई हराउन सफल भएकी थिइन्  तर उनी उक्त प्रतियोगिताको क्वाटरफाइनल खेलमा काइरी सेनसँग पराजित भएकी थिइन्।

#### एनएक्सटी (सन् २०१७–२०२०)
को विरुद्धमा खेल खेल्दै]]
सन् २०१७ अक्टोबर २५ का दिन एनएक्सटीको एक श्रृङ्खलामा आयोजित एक ब्याटल रोयल खेलमा काई पुन खेलमा फर्किएकी थिइन् तर उक्त खेलमा उनलाई सेज विकेटले निस्कासन गराएकी थिइन्। १४ मार्च २०१८ का दिन आयोजित एनएक्सटीको एक श्रृङ्खलामा काईले उक्त पदोन्नति अन्तर्गतको पहिलो जित हासिल गरेकी थिइन् जब उनले लेइसी एभेन्सलाई एक खेलमा पराजित गरिन्। उक्त खेलको केही महिना पश्चात् काईले रेसलमेनियामा पर्दापण गरेकी थिइन् जब उनी एनएक्सटीका केही महिला कुस्ती खेलाडीको साथमा महिला ब्याटल रोयल खेलमा समावेश भएकी थिइन् जसले गर्दा उनी रेसलमेनियामा खेल खेल्ने पहिलो न्युजिल्यान्डकी महिला कुस्ती खेलाडी बनेकी थिइन्। काईले रेसलमेनिया एक्सेस प्रतियोगितामा पनि भाग लिइन् जुन खेलमा उनले जित हासिल गर्दै एनएक्सटी महिला उपाधिका लागि विजेतासँगको खेल प्राप्त गरेकी थिइन् तर उपाधिका लागि खेलमन उनी तात्कालिक एनएक्सटी महिला उपाधि सेइना बेज्लरसँगको खेलमा पराजित भएकी थिइन्। मे महिनामा उनले पुनः महिला उपाधिका लागि पहिलो दावेदार बनेकी थिइन् तर उपाधिका लागि खेलमा पनि उनी बेज्लरसँग पराजित भएकी थिइन्। उक्त वर्षका बाँकी रहेका दिनहरूमा काईले विभिन्न एकल प्रतियोगितामा भाग लिएकी थिइन् जहाँ उनले केही महिला कुस्ती खेलाडीलाई हराउन सफल भएकी थिइन् तर उनी सान्टाना गेरेट, बियाङ्का बालेयर, लेइसी एभेन्ससँगको खेलमा भने पराजित भएकी थिइन्। 

एनएक्सटीमा आफ्नो कार्यकालको सुरुवात गरिसकेकी काईले पछि डब्ल्युडब्ल्युईको विकासशील क्षेत्र एनएक्सटीको उप कार्यक्षत्र एनएक्सटी युकेमा पनि देखा परेकी थिइन्। रिप्ली र काई बीचको उपाधिका लागि खेल हुन भन्दा अगाडि खाली रहेको एनएक्सटी युके महिला उपाधिका लागिको प्रतियोगितामा काईले पहिलो चरणमा जिना सामुयललाई हराएकी थिइन् तर उक्त प्रतियोगिताको सेमिफाइनल खेलमा उनलाई महिला उपाधि विजेता रिप्लीले प्रतिस्पर्धाबाट निस्कासन गराएकी थिइन्। केही महिनाको अवकाश पश्चात् काई एनएक्सटी टेक ओभर वार गेम्समा पुनः रिङमा फर्किएकी थिइन् जुन खेल १७ नोभेम्बर २०१८ का दिन आयोजना गरिएको थियो। उनी त्यहाँ आएपछि उनी र लो सिराईले काइरी सेनलाई सेइना बेज्लर विरुद्धको खेलमा मद्दत गरेका थिए। उक्त कार्यक्रम पश्चात् सेन, काई र सिराईको बेज्लर, डुके र साफिरसँग द्वन्द्व चर्किएको थियो। 

नौ महिनासम्मको निष्क्रियता पछि काई पुनः डब्ल्युडब्ल्युई एनएक्सटीमा फर्किएकि थिइन् जहाँ उनले उनको पहिलो खेलमा टाइनारा कोन्टीलाई २५ सेप्टेम्बर एनएक्सटीको एक शृङ्खलामा पराजित गर्न सफल भएकी थिइन्। त्यसको केही क्षण पश्चात् काईकी ट्याग टिम साथी टेगन नक्स पनि एनएक्सटीमा फर्किएकि थिइन् जसले गर्दा उनीहरूले पुनः साझेदारी गर्दै एक टोली गठन गरे जसको नाम टिम किक राखिएको थियो। ३० अक्टोबर २०१९ मा दिन आयोजित डब्ल्युडब्ल्युई एनएक्सटीको एक श्रृङ्खलामा टिम किकको सामना डब्ल्युडब्ल्युई महिला ट्याग टिम विजेता द कबुकी वरियर्ससँग (अस्का र काइरी सेन) महिला ट्याग टिम उपाधिका लागि भएको थियो जहाँ उनीहरू द कबुकी वोरियर्ससँग पराजित भएका थिए। नोभेम्बर २०१९ मा काईले डब्ल्युडब्ल्युईको मुख्य कार्य क्षेत्रमा पर्दापण गरेकी थिइन् जहाँ उनी टोली एनएक्सटीको प्रतिनिधित्व गर्दै रिङमा उत्रिएकी थिइन्। २३ नोभेम्बर २०१९ का दिन आयोजित एनएक्सटी वार गेम्समा खेल सुरु हुनु भन्दा अगाडि उनीलाई नेपथ्यमा आक्रमणको सिकार भएकी यिमको सट्टामा काईलाई छनोट गरिएको थियो। जनवरी २९ का दिन आय‍जित एनएक्सटीको एक शृङ्खलामा काई नक्ससँग पराजित भएकी थिइन्।

## उपाधि तथा उपलब्धहरू 
***प्रो रेस्लिङ विमेन्स एलायन्स**
**पिडब्ल्यूडब्ल्यूए अन्तरिम विजेता (सन् २०१२)
** पिडब्ल्यूडब्ल्यूए उपाधि (१ पटक) 
**पिडब्ल्यूडब्ल्यूए अन्तरिम विजता (१ पटक)
***इम्प्याक्ट प्रो रेस्लिङ**
**आइपिडब्ल्यू महिला विजेता (३ पटक)
****प्रो रेस्लिङ इलुस्ट्रेटेड***
** ५० महिला खेलाडी मध्ये उत्कृष्ट २१ म पर्न सफल '' (सन् २०१६)
***सिमर विमेन एथलेटिक्स**
**सिमर ट्याग टिम उपाधि (१ पटक) – रूबी रायटसँग 
*** वर्ल्ड वन्डर रिङ स्टार्डम**
** आर्टिस्ट अफ स्टार्डम उपाधि (१ पटक)
***डब्ल्युडब्ल्युई**
** डब्ल्युडब्ल्युई एनएक्सटी महिला उपाधि प्रतियोगिता (सन् २०१८)
**एनएक्सटी वर्ष समाप्ति पुरस्कार (१ पटक)
***फ्युचर स्टार अफ एनएक्सटी (सन् २०१९)

## सन्दर्भ सामग्री 
## बाह्य कडीहरू 
*

श्रेणी:महिला कुस्ती खेलाडीहरू
श्रेणी:सन् १९८८ मा जन्म